**Prijedlog**

**ZAKON**

**O IZMJENAMA I DOPUNAMA ZAKONA O PRIZNAVANJU INOSTRANIH OBRAZOVNIH ISPRAVA I IZJEDNAČAVANJU KVALIFIKACIJA**

**Član 1**

U Zakonu o priznavanju inostranih obrazovnih isprava i izjednačavanju kvalifikacija („Službeni list CG“, br. 57/11 i 42/16) član 4 mijenja se i glasi:

 „Ako se u postupku priznavanja isprave, odnosno izjednačavanja kvalifikacije utvrdi suštinska razlika u obrazovnom, odnosno studijskom programu, vrednovanjem (primjenom) kriterijuma u skladu sa ovim zakonom, vrši se djelimično priznavanje isprave, odnosno djelimično priznavanje kvalifikacije.“

**Član 2**

U članu 5 riječi: „strani državljanin i lice bez državljanstva“ zamjenjuju se riječima: „državljanin druge države, lice bez državljanstva, azilant i iseljenik.“

**Član 3**

U članu 8 stav 1 poslije riječi: „zajednička diploma“ dodaju se riječi: „dupla diploma“.

 Stav 2 mijenja se i glasi:

„Dupla diploma i zajednička diploma su diplome koje se stiču u skladu sa posebnim zakonom (Zakonom o visokom obrazovanju).“

**Član 4**

Naziv člana 9 mijenja se i glasi: ,,Primjena zakona”.

U stavu 1 poslije riječi: „skraćeni postupak“ zarez i riječi: „ako ovim zakonom nije drugačije određeno“ brišu se.

**Član 5**

U članu 11 stav 1 poslije riječi ,,zapošljavanja“dodaju se zarez i riječi: ,,ili nastavka obrazovanja“.

U stavu 2 riječi: ,,stečenom, odnosno“ brišu se.

**Član 6**

 U članu 14 stav 1 riječi: „može se utvrđivati, odnosno cijeniti“ zamjenjuju se riječima: „utvrđuje se, odnosno cijeni“.

Poslije tačke 5 dodaju se dvije nove tačke koje glase:

 „6) prava koja imaocu isprave daje isprava u državi u kojoj je izdata;

 7) obim praktične nastave u obrazovnom, odnosno studijskom programu i period realizovanja u ustanovi, odnosno kod poslodavca;“

Dosadašnje tač. 6 i 7 postaju tač. 8 i 9.

 **Član 7**

U članu 15 stav 1 riječi: „može se utvrđivati, odnosno cijeniti“ zamjenjuju se riječima: „utvrđuje se, odnosno cijeni“.

U tački 3 poslije riječi „obrazovanja“ stavlja se tačka, a riječi: „bez upoređivanja obrazovnog, odnosno studijskog programa“ brišu se.

Poslije tačke 3 dodaju se četiri nove tačake koje glase:

,,4) strukturu obrazovnog, odnosno studijskog programa i njihovo kreditno vrednovanje, odnosno ishodi učenja (nivo znanja, vještina i kompetencija);

 5) uslove upisa;

 6) prava koja imaocu isprave daje isprava u državi u kojoj je izdata;

 7) obim praktične nastave u obrazovnom, odnosno studijskom programu i period realizovanja u ustanovi, odnosno kod poslodavca u skladu sa obrazovnim, odnosno studijskim programom koji su stekli;“.

Dosadašnje tač. 4 i 5 postaju tač. 8 i 9.

**Član 8**

Poslije člana 15 dodaje se novi član koji glasi:

**„Član 15a**

U postupku priznavanja i vrednovanja kriterijuma iz čl. 14 i 15 ovog zakona, radi nastavka obrazovanja, odnosno zapošljavanja Ministarstvo može zatražiti mišljenje o ispravi od eksperta za istu ili srodnu oblast sa liste eksperata.

Listu ekperata iz stava 1 ovog člana utvrđuje Ministarstvo na osnovu javnog poziva.

Mišljenje eksperta iz stava 1 ovog člana obavezno sadrži obrazloženje sa predlogom za priznavanje ili odbijanje zahtjeva za priznavanje isprave.

Jednom dato mišljenje eksperta za određeni inostrani obrazovni, odnosno studijski program važi za sve naredne slučajeve priznavanja inostrane isprave kada je inostrana isprava stečena završetkom istog studijskog programa na istoj ustanovi.“

**Član 9**

U članu 20 stav 2 mijenja se i glasi:

,,Protiv rješenja iz stava 1 ovog člana može se pokrenuti upravni spor.“

**Član 10**

U članu 24 stav 2 mijenja se i glasi:

,,Protiv rješenja iz stava 1 ovog člana može se pokrenuti upravni spor.“

**Član 11**

Postupak priznavanja isprave, odnosno izjednačavanje kvalifikacije započet prije stupanja na snagu ovog zakona, završiće se po propisima po kojima je započet.

**Član 12**

Ovaj zakon stupa na snagu osmog dana od dana objavljivanja u ,,Službenom listu Crne Gore.“